 Kwa mujibu wa ratiba iliyotolewa jana na Shirikisho la Soka barani Afrika (CAF), mechi za kwanza zitachezwa kati ya Machi 4, 5 au 6, wakati marudiano itakuwa kati ya Machi 18, 19 au 20, mwakani.Endapo itafanikiwa kuitoa Zimbabwe, Twiga Stars itamenyana na mshindi kati ya Zambia na Namibia, mechi za kwanza ikichezwa kati ya Aprili 8, 9 au 10 na marudiano Aprili 22, 23 au 24.Stars, katika mechi zote itaanzia nyumbani na baada ya hatua hizo, timu saba zitaungana na wenyeji Cameroon kwa ajili ya fainali za Mataifa ya Afrika kwa Wanawake kuanzia Novemba 19 hadi Desemba 3 mwaka 2016.